Izziņa par atzinumos sniegtajiem iebildumiem un priekšlikumiem

**Ministru kabineta noteikumu projekts “Grozījumi Ministru kabineta 2016. gada 10. maija noteikumos Nr. 287 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.2. pasākuma “Inovāciju motivācijas programma” īstenošanas noteikumi”**

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| N**r. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu**  | **Projekta attiecīgā punkta (panta) galīgā redakcija**  |
| 1 | 2 | 3 | 4 | 5 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada 12.augusts – elektroniskā skaņošana |
|  |  |
| Saskaņošanas dalībnieki | Finanšu ministrija, Tieslietu ministrija, Veselības ministrija, Labklājības ministrija, Pārresoru koordinācijas centrs, Latvijas Pašvaldību savienība |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Noteikumu projekta 5.punkts:Svītrot 39. punktā vārdus un skaitļus “jeb līdz 2021. gada 30. jūnijam”. | **Finanšu ministrijas iebildums**Ievērojot noteikumu projekta 5.punktā paredzēto - svītrot 39. punktā vārdus un skaitļus “jeb līdz 2021. gada 30. jūnijam”, lai nodrošinātu nepārprotamu izpratni, par periodu cik ilgi 1.2.2.2.pasākuma “Inovāciju motivācijas programma” ietvaros komercdarbības atbalstu saskaņā ar Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Regula Nr. 1407/2013) būs iespējams sniegt, lūdzam precizēt MK noteikumu projekta 5.punktu, tajā ietverot norādi par konkrētu datumu. Vēršam Jūsu uzmanību, ka Eiropas Komisijas Konkurences ģenerāldirektorāts 2020.gada 2.jūlijā ir pieņēmis Komisijas regulu (ES) 2020/972 (02.07.2020), ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem, ar kuru tas pagarina Regulas (ES) Nr. 1407/2013 un Regulas (ES) Nr. 651/2014 piemērošanas termiņu par trim gadiem, proti, līdz 2023.gada 31.decembrim. Papildus vēršam Jūsu uzmanību uz Regulas Nr. 1407/2013 7.panta 4.punktā paredzēto par iespējamu pārejas periodu. | **Ņemts vērā** | Precizēts noteikumu projekta 6.punkts:Aizstāt 39. punktā vārdus un skaitļus “jeb līdz 2021. gada 30. jūnijam” ar vārdiem un skaitļiem “jeb līdz 2023. gada 31. decembrim”.Precizēts Anotācijas I sadaļas 2.punkts. |
|  | N/A | **Finanšu ministrijas iebildums**Ievērojot to, ka Ministru kabineta 2016.gada 10.maija noteikumi Nr.287 “Darbības programmas “Izaugsme un nodarbinātība” 1.2.2.specifiskā atbalsta mērķa “Veicināt inovāciju ieviešanu komersantos” 1.2.2.2.pasākuma “Inovāciju motivācijas programma” īstenošanas noteikumi” (turpmāk – MK noteikumi Nr.287) paredz komercdarbības atbalsta sniegšanu saskaņā ar Regulu Nr. 1407/2013, lūdzam papildināt noteikumu projektu un tajā ietvert nosacījumu par nelikumīga komercdarbības atbalsta atgūšanu. Vēršam uzmanību, ka no Eiropas Savienības Tiesu judikatūras izriet, ka gadījumā, ja ir pārkāptas Regulas Nr. 1407/2013, prasības, atbalsta sniedzējs pats pēc savas iniciatīvas veic visa nelikumīgā komercdarbības atbalsta atgūšanu un tam ir jāpieprasa no šī atbalsta saņēmēja procenti par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū (skat. 2019.gada 5.marta Tiesas spriedumu lietā C 349/17, 142.punkts). Ņemot vērā skaidroto, lūdzam papildināt MK noteikumu projektu ar jaunu punktu, kas paredz komercdarbības atbalsta atgūšanu kopā ar procentiem, ja tiek konstatēti Komisijas regulas Nr. 1407/2013 prasību pārkāpumi, piemēram, šādā redakcijā: “Ja tiek konstatēti Komisijas regulas Nr. 1407/2013 prasību pārkāpumi, atbalsta saņēmējam ir pienākums atmaksāt [Atbalsta sniedzējam] visu projekta ietvaros saņemto komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.” | **Ņemts vērā**  | Noteikumu projekts papildināts ar jaunu punktu šādā redakcijā:“46. Ja tiek konstatēti Komisijas regulas Nr. 1407/2013 prasību pārkāpumi, atbalsta saņēmējam ir pienākums atmaksāt finansējuma saņēmējam visu projekta ietvaros saņemto komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.”Attiecīgi papildināts Anotācijas I sadaļas 2.punkts. |
|  | N/A | **Finanšu ministrijas iebildums**Ievērojot to, ka MK noteikumu Nr.287 38.punktā ir ietverts atbalsta kumulācijas nosacījums, lūdzam papildināt noteikumu projektu un anotāciju ar informāciju, kā atbalsta sniedzējs pārliecināsies par kumulācijas normu korektu izpildi no atbalsta pretendenta puses un kādi dokumenti atbalsta pretendentam būs jāiesniedz, lai attiecīgo izvērtējumu atbalsta sniedzējs varētu veikt. Vēršam uzmanību, ka šādā gadījumā atbalsta saņēmējam ir jāiesniedz visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu. | **Ņemts vērā** | Noteikumu projekts papildināts ar jaunu punktu šādā redakcijā:“38. Šo noteikumu 17. punktā minētais komersants attiecībā uz vienām un tām pašām attiecināmajām izmaksām šo noteikumu ietvaros piešķirto de minimis atbalstu nedrīkst kumulēt ar citu valsts atbalstu, tai skaitā de minimis atbalstu, neatkarīgi no finansējuma avota”.Attiecīgi papildināts Anotācijas I sadaļas 2.punkts. |
| Atbildīgā amatpersona |  |  |
|  | (paraksts)\* |  |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Iveta Rubika

Inovācijas departaments

Inovācijas politikas nodaļas vadītāja

tālr.: 67013022, e-pasts: Iveta.Rubika@em.gov.lv